Александър Геров
Ти, Партийо

chitanka.info

На другаря Тодор Живков

В теб има нещо от Левски,

в теб има нещо от Ботев

и моето сърце ръкоплеска

във името на живота.

Ти, Партийо, си майка на живота.

Ти раждаш героични синове.

Потомците на Левски и на Ботев

по сила равни са на богове.

Историята тебе те извика

да начертаеш нам път на света.

И сила огнена във тебе блика,

и символ си ти днес на пролетта.

Измъчена, велика, легендарна,

на своите конгреси раснеш ти.

Към Ленин и към бъдещето вярна,

създаваш подвизи и красоти.

Ний твои сме деца. Ти ни научи

на доблест, на подем, на простота.

Куршумът ти е точен. Той улучи

безумието диво на света.

От векове за векове родена

във мир и бой, в упадък и подем,

ти ще разкриеш цялата вселена

и ний за теб сме горди да умрем.

Велика партийо, с герои славни,

победи твоя славен път вещай.

Ний със теб на богове сме равни

родината, в световния безкрай.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.